Csóktörvényt bontott
Tudatlan-tudva rámtévedt a szeme,
Világos, biztos, barna sugár
És belém futott,

Sötétség sűrü vonala,
Lágy-keményen megrajzolt szája
Rámkomolyodott.

Csóksugarat ontott,
Halkan, merészen,
Bátran, keményen,
Idegeneken áthatolót,
Megbotlott csókok bánó emberét
Felkarolót.

Tudatlan-tudva rámtévedt a szeme,
Világos, biztos, barna sugár
És belém futott,

Sötétség sűrü vonala,
Lágy-keményen megrajzolt szája
Rámkomolyodott.
Versek